New York Yankees (NFL)

New York Yankees var et profesjonelt amerikansk fotballag som var aktivt fra 1926 til 1929. Laget spilte i det første American Football League i 1926 og i National Football League fra 1927 til 1929. De spilte hjemmekamper i Yankee Stadium. Lagets mest kjente spiller var halfbacken Red Grange.


== Historie ==


=== NFLs utfordrer ===
Yankees vokste frem som en kontraktstvist mellom Grange og hans forrige lag Chicago Bears, som spilte i NFL. På begynnelsen av 1920-årene var Grange Bears’ stjernespiller, og han hadde spilt en viktig rolle i NFLs fremvekst. I 1926 utfordret Reds agent C.C. «Cash and Carry» Pyle Bears’ eier George Halas ved å påstå at Red selv eide sin kontrakt, ikke Halas. Pyle tok så kontakt med Halas med et krav om en høyere lønn og en eierskap av en tredjedel av laget. Halas nektet.Pyle fulgte dette opp med å be om et eget NFL-lag under ligaens vintermøte i 1926, hvor han presenterte overfor de andre eierne sin påstand om at han eide rettighetene til Grange. Han la dette til grunn for sitt krav om å få et eget lag, som han ville plassere i Yankee Stadium i New York, og truet med å stifte sin egen liga om han ikke fikk sin forespørsel oppfylt. New York var derimot utilgjengelig ettersom Tim Mara holdt de eksklusive NFL-rettighetene til New York Giants. Mara hadde nettopp kommet seg gjennom sitt første år som eier og ble ironisk nok reddet fra økonomisk kollaps takket være Granges presentasjon under ligamøtet. Mot slutten av lagets første sesong hadde hadde Giants ikke klart å bygge opp en tilhengerskare og eieren Tim Mara hadde gått kraftig i minus. Grange klarte derimot å trekke 73 000 tilskuere til Polo Grounds; i løpet av en kveld hadde idretten vakt interesse blant de mest innflytelsesrike idrettsjournalistene i New York, og nå ville Pyle ta over halvparten av dette markedet.


=== Brooklyn-kompromisset ===
De andre lageierne støttet Mara, men ville samtidig ikke miste Grange og tilskuertallene han hadde. De var klar over hvor mye en kamp mot Grange hadde å si for lagets økonomi. De var også klar over at Pyle virkelig kunnne finne på å stifte en ny liga dersom ønsket hans ble avslått. Dette resulterte i et kompromiss, hvor det ble foreslått at Pyle kunne ha et «New York»-lag, men at det holdt til i Brooklyn. Pyle hadde derimot allerede leid Yankee Stadium, og ville derfor spille der. Han avslo NFLs tilbud og satte sammen ligaen American Football League.


=== 1926-sesongen ===
Tilskuerne fulgte Grange til den nye ligaen. Under en kamp mellom Yankees og Philadelphia Quakers i Philadelphia satt 22 000 i tribunene. Til sammenligning hadde NFL en kamp en uke senere, i samma stadion, mellom Frankford Yellow Jackets og New York Giants med kun 10 000 tilskuere. Ligaen overlevde allikevel kun én sesong, men Pyles Yankees fikk NFL-laget de hadde ønsket seg til å begynne med.


=== NFL og nedgang ===
Hvor størsteparten av AFL forsvant da ligaen ble nedlagt fortsatte to av medlemmene å eksistere etter 1926-sesongen. Selv om Brooklyn Horsemen ble oppløst etter lagets siste NFL-kamp valgte ligaen å ikke kansellere eller trekke laget helt. Tim Mara, eier av New York Giants, ble tildelt Horsemen som nedbetaling på gjeld, og valgte å leie dette videre til C.C. Pyles New York yankees. Avtalen mellom rivalene begrenset antallet kamper Yankees kunne spille i eget stadion (fire i 1927) og førte til at laget i hovedstad ble et reisende lag som presenterte Red Granges talenter. Denne avtalen varte i tre år: etter 1929-sesongen ble Yankees oppløst. Grange spilte for Yankees i 1927, men stod over 1928-sesongen med en skade. Han returnerte til Bears og spilte for dem frem til 1934, og var senere trener for laget fra 1942 til 1948.


== Pro Football Hall of Famere ==


== Sesongresultater ==


== Referanser ==